Pablo Hernández Domínguez

Pablo Hernández Domínguez (sündinud 11. aprillil 1985 Castellón de la Planas) on Hispaania jalgpallur, kes mängib ründava poolkaitsjana või äärepoolkaitsjana Hispaania tugevuselt kolmanda liiga klubis Castellón.

Ta alustas klubikarjääri Valencias, mille noortesüsteemiga liitus ta 2003. aastal. Pärast ühte hooaega Hispaania neljandas liigas Ondas, Hispaania esiliigas Cádizis ja Hispaania kõrgliigas Getafes naasis Hernández Valenciasse 2008. aasta juulis. Valencias mängis ta järgmised neli hooaega.

Aastatel 2012–2014 mängis ta Hispaania kõrgliigas Swansea Citys. Seejärel mängis ta veel Katari kõrgliigas Al-Arabis, Araabia Ühendemiraatides Al-Nasr Dubais ja Hispaania kõrgliigas Rayo Vallecanos.

Aastatel 2016–2021 mängis ta Inglismaa klubis Leeds United. Aastatel 2018, 2019 ja 2020 valiti ta Leeds Unitedi aasta mängijaks. Hooajal 2018–19 valiti ta Inglismaa esiliiga hooaja sümboolsesse koosseisu. 2020. aastal aitas ta Leeds Unitedil tõusta Inglismaa kõrgliigasse.

2021. aasta juulis sõlmis ta kolmeaastase lepingu Castellóniga.

Hernández kuulus aastatel 2009–2010 Hispaania jalgpallikoondisse. Ta osales Hispaania koondisega 2009. aasta FIFA konföderatsioonide karikaturniiril, kus ta pääses väljakule vaid alagrupiturniiri viimases mängus Lõuna-Aafrika Vabariigi vastu. Koondisekarjääri ainsa värava lõi ta 18. novembril 2009 sõprusmängus Austria vastu.

 Saavutused  
Getafe
Copa del Rey: Teine koht 2007–08
Swansea City
Football League Cup: 2012–13
Leeds United
EFL Championship: 2019–20

Kategooria:Hispaania jalgpallurid
Kategooria:Valencia CF mängijad
Kategooria:Cádiz CF mängijad
Kategooria:Getafe CF mängijad
Kategooria:Swansea City AFC mängijad
Kategooria:Rayo Vallecano mängijad
Kategooria:Leeds United FC jalgpallurid
Kategooria:La Liga mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1985